
BIROUL PERMANENT
AL
CAMEREI DEPUTAȚILOR


		 
		Vă înaintăm, alăturat, Raportul final asupra proiectului de Lege pentru ratificarea Acordului de parteneriat cuprinzător şi consolidat dintre Uniunea Europeană şi Comunitatea Europeană a Energiei Atomice şi statele membre ale acestora, pe de o parte, şi Republica Armenia, pe de altă parte, semnat la Bruxelles, la 24 noiembrie2017,   transmis cu adresa nr. P.L.x. 331 din 22 mai 2018.
		În raport de obiectul și conținutul său, proiectul de lege face parte din categoria legilor ordinare.
		În conformitate cu prevederile art.75 din Constituția României, republicată, și ale art.92 alin.(8) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este prima Cameră sesizată.
					

PREȘEDINTE,

Iulian Iancu

R A P O R T
asupra proiectului de Lege pentru ratificarea Acordului de parteneriat cuprinzător şi consolidat dintre Uniunea Europeană şi Comunitatea Europeană a Energiei Atomice şi statele membre ale acestora, pe de o parte, şi Republica Armenia, pe de altă parte, semnat la Bruxelles, la 24 noiembrie2017
		În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată, spre dezbatere în fond, cu proiectul de Lege pentru ratificarea Acordului de parteneriat cuprinzător şi consolidat dintre Uniunea Europeană şi Comunitatea Europeană a Energiei Atomice şi statele membre ale acestora, pe de o parte, şi Republica Armenia, pe de altă parte, semnat la Bruxelles, la 24 noiembrie2017, transmis cu adresa nr.P.L.x. 331 din 22 mai 2018, înregistrat la comisie sub nr.4c-3/262 din 23 mai 2018.
		Consiliul Legislativ, cu avizul nr.377/24.04.2018, avizează favorabil proiectul de lege, cu observaţii şi propuneri preluate de iniţiator. 
		Proiectul de lege are ca obiect de reglementare ratificarea Acordului de parteneriat cuprinzător şi consolidat dintre Uniunea Europeană şi Comunitatea Europeană a Energiei Atomice şi statele membre ale acestora, pe de o parte, şi Republica Armenia, pe de altă parte, semnat la Bruxelles, la 24 noiembrie 2017. Acordul stabileşte un nou temei juridic pentru cadrul relaţiilor dintre UE şi Republica Armenia, promovând valorile universale, stabilitate, rezilienţă, securitate şi prosperitate bazate pe democraţie, drepturile omului, statul de drept şi o creştere economică durabilă, prin politici economice solide. Cooperarea dintre cele două părţi este structurată pe următoarele domenii: dialog politic, cooperare în domeniul politicii externe şi de securitate (se are în vedere consolidarea obiectivelor convenite în mod obişnuit în politica externă, pentru a obţine stabilitate regională, a întări lupta împotriva terorismului, protejarea drepturilor omului şi a statului de drept); politica comercială (se are în vedere îmbunătăţirea condiţiilor aferente comerţului bilateral dintre UE şi Republica Armenia, cu accent principal pe înlăturarea barierelor tehnice în calea comerţului); cooperarea pentru dezvoltare (dezvoltarea este orientată mai ales în plan economic, dar şi la nivel de politici sectoriale, având ca obiectiv dezvoltarea durabilă. Sunt incluse clauze sectoriale de cooperare în economie, IT, comunicaţii, servicii financiare, turism, agricultură, investiţii, cercetare); transporturi (părţile îşi extind şi consolidează cooperarea în domeniul transporturilor pentru a contribui la dezvoltarea unor sisteme de transport durabile. Se promovează eficienţa, siguranţa şi securitatea operaţiunilor de transport, precum şi intermodalitatea şi interoperabilitatea sistemelor de transport.)
		Membrii Comisiei pentru industrii și servicii au examinat proiectul de lege în ședința din 05 iunie 2018 și au hotărât, cu unanimitate de voturi, să propună Plenului Camerei Deputaților adoptarea proiectului de Lege pentru ratificarea Acordului de parteneriat cuprinzător şi consolidat dintre Uniunea Europeană şi Comunitatea Europeană a Energiei Atomice şi statele membre ale acestora, pe de o parte, şi Republica Armenia, pe de altă parte, semnat la Bruxelles, la 24 noiembrie2017.
		La lucrările comisiei a participat, în calitate de invitat domnul Pietro Pavoni-ministru consilier în cadrul Ministerului Afacerilor Externe.
		La lucrările comisiei au fost prezenți 18 deputați din totalul de 20  deputați membri ai comisiei.
		În raport de obiectul și conținutul său, proiectul de lege face parte din categoria legilor ordinare.
		În conformitate cu prevederile art.75 din Constituția României, republicată, și ale art.92 alin.(8) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este prima Cameră sesizată.








                              PREȘEDINTE,                                SECRETAR,

                               Iulian Iancu                                   Roxana Mînzatu

  








Consilier parlamentar, Isabela Patricia Robe
Consilier parlamentar, Ovidiu Fulga

